CELEX: 32008R0748
Language: mt
Date: 2008-07-30 00:00:00
Title: Regolament tal-Kummissjoni (KE) Nru 748/2008 tat- 30 ta’ Lulju 2008 dwar il-ftuħ u l-amministrazzjoni ta’ kwota ta’ tariffa ta’ l-importazzjoni għal falda rqiqa ffriżata ta’ annimali bovini fi ħdan il-kodiċi tan-NM 02062991 (Riformulazzjoni)

31.7.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 202/28
               
            REGOLAMENT TAL-KUMMISSJONI (KE) Nru 748/2008
      tat-30 ta’ Lulju 2008
      dwar il-ftuħ u l-amministrazzjoni ta’ kwota ta’ tariffa ta’ l-importazzjoni għal falda rqiqa ffriżata ta’ annimali bovini fi ħdan il-kodiċi tan-NM 0206 29 91
      (Riformulazzjoni)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 1095/96 tat-18 ta’ Ġunju 1996, dwar l-implimentazzjoni tal-konċessjonijiet dikjarati fl-Iskeda CXL imfassla bħala riżultat tal-konklużjoni tan-negozjati tal-FĠKT (GATT) XXIV.6 (1), u b’mod partikolari l-Artikolu 1(1) tiegħu,
      Billi:
      
                  (1)
               
               
                  Ir-Regolament tal-Kummissijoni (KE) Nru 996/97 tat-3 ta’ Ġunju 1997 dwar il-ftuħ u l-amministrazzjoni ta’ kwota ta’ tariffa ta’ importazzjoni għal falda rqiqa ffriżata ta’ annimali bovini li jaqgħu taħt il-kodiċi tan-NM 0206 29 91 (2) ġie emendat sostanzjalment bosta drabi (3). Ġaladarba jridu jsiru iktar emendi, għandu jiġi abbozzat mill-ġdid fl-interess taċ-ċarezza.
               
            
                  (2)
               
               
                  Skond l-Iskeda CXL, il-Komunità ftehmet li tiftaħ kwota ta’ tariffa annwali ta’ 1 500 tunnellata ta’ falda rqiqa ffriżata ta’ annimali bovini li jaqgħu taħt il-kodiċi tan-NM 0206 29 91. Dik il-kwota għandha tinfetaħ fuq bażi multiannwali għal perjodi ta’ 12-il xahar li jibdew mill-1 ta’ Lulju u r-regoli dettaljati għall-applikazzjoni preskritti.
               
            
                  (3)
               
               
                  Ir-Regolament tal-Kummissjoni (KE) Nru 376/2008 (4) jistabbilixxi regoli dettaljati għall-applikazzjoni tas-sistema tal-liċenzji ta’ l-importazzjoni u ta’ l-esportazzjoni u ta’ ċertifikati ta’ ffissar bil-quddiem għal prodotti agrikoli. Ir-Regolament tal-Kummissjoni (KE) Nru 382/2008 (5) jistipula regoli dettaljati għall-implimentazzjoni ta’ l-arranġamenti għal-liċenzji ta’ l-importazzjoni taċ-ċanga u l-vitella.
               
            
                  (4)
               
               
                  Ir-Regolament tal-Kummissjoni (KE) Nru 1301/2006 tal-31 ta’ Awwissu 2006 li jistabbilixxi r-regoli komuni għall-amministrazzjoni tal-kwoti ta’ tariffa ta’ l-importazzjoni ta’ prodotti agrikoli ġestiti permezz ta’ sistema ta’ liċenzji ta’ l-importazzjoni (6)
                     titlu mhux uffiċjali japplika għal-liċenzji ta’ l-importazzjoni għall-perjodi tal-kwota ta’ tariffa ta’ l-importazzjoni li jibdew mill-1 ta’ Jannar 2007.
               
            
                  (5)
               
               
                  Sabiex tiġi żgurata l-amministrazzjoni effiċjenti ta’ l-importazzjoni ta’ laħam li joriġina fi u li jiġi mill-Arġentina, dak il-pajjiż huwa mitlub joħroġ ċertifikati ta’ awtentiċità li jiggarantixxu l-oriġini tal-prodotti kkonċernati. Il-forma ta’ dawk iċ-ċertifikati u l-proċeduri għall-użu tagħhom għandhom ikunu speċifikati.
               
            
                  (6)
               
               
                  Iċ-ċertifikati ta’ awtentiċità għandhom jinħarġu minn awtorità ta’ l-Arġentina. Dik l-awtorità għandha tagħti l-garanziji kollha meħtieġa biex tiżgura li l-arranġamenti in kwistjoni joperaw kif suppost.
               
            
                  (7)
               
               
                  Sabiex tiġi żgurata l-amministrazzjoni effiċjenti ta’ l-importazzjoni ta’ falda rqiqa ffriżata li toriġina u tiġi mill-Arġentina, għandu jiġi stabbilit li, fejn ikun xieraq, il-ħruġ tal-liċenzji ta’ l-importazzjoni għandu jkun suġġett għall-verifika, fost affarijiet oħra, ta’ l-informazzjoni mogħtija fuq iċ-ċertifikati ta’ awtentiċità.
               
            
                  (8)
               
               
                  Għal pajjiżi oħra, il-kwota jmissha tkun ġestita biss fuq bażi ta’ liċenzji ta’ l-importazzjoni tal-Komunità, b’derogi f’ċerti każijiet mir-regoli applikabbli.
               
            
                  (9)
               
               
                  Għandhom isiru dispożizzjonijiet sabiex l-Istati Membri jgħaddu l-informazzjoni dwar l-importazzjonijiet ikkonċernati.
               
            
                  (10)
               
               
                  Il-miżuri pprovduti f’dan ir-Regolament huma skond l-opinjoni tal-Kumitat tal-Ġestjoni ta’ l-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      1.   Il-kwota Komunitarja ta’ tariffa ta’ l-importazzjoni għall-falda rqiqa ffriżata ta’ annimali bovini li jaqgħu taħt il-kodiċi tan-NM 0206 29 91 hija hawnhekk miftuħa kull sena għal volum annwali ta’ 1 500 tunnellata għall-perjodi mill-1 ta’ Lulju sat-30 ta’ Ġunju tas-sena ta’ wara, minn hawn ‘il quddiem imsejħin “il-perjodu tal-kwota ta’ tariffa ta’ l-importazzjoni”.
      Din il-kwota ġġib in-numru ta’ l-ordni 09.4020.
      2.   Id-dazju tad-dwana ad valorem fuq il-kwota msemmija fil-paragrafu 1 għandu jkun ta’ 4 %.
      3.   Il-kwota annwali għandha tkun allokata kif ġej:
      
                  (a)
               
               
                  700 tunnellata li joriġinaw fi u ġejjin mill-Arġentina;
               
            
                  (b)
               
               
                  800 tunnellata li joriġinaw fi u ġejjin minn pajjiżi terzi oħrajn.
               
            4.   Falda rqiqa sħiħa biss tista’ tiġi importata taħt il-kwota.
      5.   Għall-għanijiet ta’ dan ir-Regolament, falda rqiqa li tkun iffriżata, b’temperatura interna ta’ mhux aktar minn –12 °C meta tidħol fit-territorju doganali tal-Komunità, għandha titqies li hi “falda rqiqa ffriżata”.
      6.   Għall-arranġamenti ta’ l-importazzjoni msemmija fil-paragrafu 3(a) ta’ dan l-Artikolu, għandhom japplikaw id-dispożizzjonijiet tar-Regolament (KE) Nru 376/2008, il-Kapitolu III tar-Regolament (KE) Nru 1301/2006 u r-Regolament (KE) Nru 382/2008, għajr fejn dan ir-Regolament jipprovdi mod ieħor.
      Għall-arranġamenti ta’ l-importazzjoni msemmija fil-paragrafu 3(b) ta’ dan l-Artikolu, għandhom japplikaw id-dispożizzjonijiet tar-Regolamenti (KE) Nru 376/2008, (KE) Nru 1301/2006 u (KE) Nru 382/2008, għajr fejn dan ir-Regolament jipprovdi mod ieħor.
      Artikolu 2
      1.   L-applikazzjonijiet għal-liċenzja u l-liċenzji nnifishom għandu jkun fihom l-annotazzjonijiet segwenti:
      
                  (a)
               
               
                  fit-taqsima 8, il-pajjiż ta’ l-oriġini u, għall-importazzjoni tal-kwantitajiet imsemmija fl-Artikolu 1(3)(a), għandha tiġi mmarkata il-kaxxa “iva”;
               
            
                  (b)
               
               
                  fit-taqsima 20, talanqas waħda mill-annotazzjonijiet elenkati fl-Anness I.
               
            2.   B’deroga mill-Artikolu 3 tar-Regolament (KE) Nru 382/2008, il-liċenzji ta’ l-importazzjoni għandhom ikunu validi sa tmiem il-perjodu tal-kwota ta’ tariffa ta’ l-importazzjoni.
      Artikolu 3
      1.   Iċ-ċertifikat ta’ awtentiċità maħruġ mill-Arġentina għandu jsir f’oriġinal wieħed u mill-inqas kopja waħda fuq formola li tikkorrispondi mal-kampjun mogħti fl-Anness II.
      Il-formola għandu jkollha daqs ta’ bejn wieħed u ieħor 210 b’297 millimetru. Il-karta għandha tiżen mhux inqas minn 40 gramma għal kull metru kwadru.
      2.   Il-formoli għandhom jiġu stampati u kkompletati f’wieħed mill-ilsna uffiċjali tal-Komunità kif ukoll, jekk hekk mixtieq, fl-ilsien uffiċjali ta’ l-Arġentina.
      3.   Kull ċertifikat ta’ awtentiċità għandu jkollu numru ta’ serje individwali mogħti mill-awtorità li toħorġu msemmija fl-Anness III (minn hawn ‘il quddiem “l-awtorità emittenti”). Il-kopji għandu jkollhom l-istess numru tas-serje bħall-oriġinal.
      4.   Id-dokument oriġinali u l-kopji tiegħu jistgħu jkunu ttajpjati jew miktuba bl-id. Fil-każ ta’ l-aħħar, għandhom jinkitbu b’linka sewda u b’ittri kbar.
      Artikolu 4
      1.   Iċ-ċertifikati ta’ awtentiċità għandhom ikunu validi biss jekk huma debitament ikkompletati u ffirmati mill-awtorità emittenti, skond l-istruzzjonijiet mogħtija fl-Anness II.
      2.   Ċertifikat ta’ awtentiċità għandu jitqies li ġie debitament iffirmat jekk jispeċifika d-data u l-post tal-ħruġ u jekk ikollu t-timbru ta’ l-awtorità emittenti u l-firma tal-persuna jew persuni awtorizzati li jiffirmawh.
      It-timbru jista’ jkun sostitwit fuq iċ-ċertifikat oriġinali ta’ awtentiċità u l-kopji tiegħu permezz ta’ siġill stampat.
      Artikolu 5
      1.   Iċ-ċertifikati ta’ awtentiċità għandhom ikunu validi għal tliet xhur mid-data tal-ħruġ.
      Madankollu, iċ-ċertifikati ma jistgħux jiġu ppreżentati lill-awtorità kompetenti nazzjonali wara t-30 ta’ Ġunju ta’ wara d-data tal-ħruġ.
      2.   L-oriġinal taċ-ċertifikat ta’ awtentiċità mħejji skond l-Artikoli 3, 4 u 6 flimkien ma’ kopja tiegħu għandhom ikunu ppreżentati lill-awtorità kompetenti nazzjonali flimkien ma’ l-applikazzjoni għall-ewwel liċenzja ta’ l-importazzjoni li tirrigwarda ċ-ċertifikat ta’ awtentiċità.
      Ċertifikat ta’ awtentiċità jista’ jintuża għall-ħruġ ta’ iktar minn liċenzja ta’ l-importazzjoni waħda għal kwantità totali li ma taqbiżx dik murija fuq iċ-ċertifikat. Meta tinħareġ iktar minn liċenzja waħda rigward ċertifikat, l-awtorità kompetenti nazzjonali għandha tiffirma ċ-ċertifikat ta’ awtentiċità biex turi l-kwantità attribwita.
      L-awtoritajiet kompetenti nazzjonali jistgħu joħorġu l-liċenzji ta’ l-importazzjoni biss wara li jkunu sodisfatti li l-informazzjoni kollha fuq iċ-ċertifikat ta’ awtentiċità tkun tikkorrispondi ma’ dik li tkun irċeviet kull ġimgħa mill-Kummissjoni fuq is-suġġett. Il-liċenzji ta’ l-importazzjoni għandhom jinħarġu immedjatament wara.
      3.   Minkejja t-tielet subparagrafu tal-paragrafu 2, l-awtoritajiet kompetenti nazzjonali jistgħu, f’każijiet eċċezzjonali u b’applikazzjoni debitament irraġunata, joħorġu liċenzji ta’ l-importazzjoni fuq bażi taċ-ċertifikati rilevanti ta’ awtentiċità qabel ma jkunu rċevew l-informazzjoni mill-Kummissjoni. F’każijiet bħal dawn, il-garanzija għal-liċenzja ta’ l-importazzjoni għandha tkun ta’ EUR 50 għal kull 100 kg ta’ piż nett. Wara li jirċievu l-informazzjoni li għandha x’taqsam maċ-ċertifikat, l-Istati Membri għandhom jissostitwixxu l-garanzija b’dik ta’ EUR 12 għal kull 100 kg ta’ piż nett.
      Artikolu 6
      1.   L-awtorità emittenti għandha:
      
                  (a)
               
               
                  tkun irrikonoxxuta bħala hekk fl-Arġentina;
               
            
                  (b)
               
               
                  tobbliga ruħha li tiċċekkja l-partikolaritajiet fuq iċ-ċertifikat ta’ awtentiċità;
               
            
                  (ċ)
               
               
                  timpenja ruħha li tipprovdi lill-Kummissjoni u lill-Istati Membri, fuq talba tagħhom, bi kwalunkwe informazzjoni li tagħmilha possibbli li ssir valutazzjoni taċ-ċertifikati ta’ awtentiċità.
               
            2.   Il-Kummissjoni għandha tirrevedi l-Anness III jekk awtorità emittenti ma tibqax irrikonoxxuta jew tonqos milli twettaq xi wieħed mill-obbligi tagħha jew jekk tinħatar awtorità emittenti ġdida.
      Artikolu 7
      Sabiex applikant jikkwalifika għall-arranġamenti ta’ l-importazzjoni msemmija fl-Artikolu 1(3)(b), l-applikazzjoni għal-liċenzja mressqa minnu tista’ tkun relatata ma’ massimu ta’ 80 tunnellata.
      Artikolu 8
      1.   L-applikazzjonijiet għal-liċenzji msemmija fl-Artikolu 7 jistgħu jitressqu biss matul l-ewwel għaxart ijiem ta’ kull perjodu tal-kwota ta’ tariffa ta’ l-importazzjoni.
      2.   Sa mhux aktar tard mill-16:00, ħin ta’ Brussell, fis-seba’ ġurnata ta’ ħidma wara tmiem il-perjodu għat-tressiq ta’ l-applikazzjonijiet, l-Istati Membri għandhom jinnotifikaw lill-Kummissjoni bil-kwantità totali koperta mill-applikazzjonijiet għal kull pajjiż ta’ l-oriġini.
      3.   Il-liċenzji ta’ l-importazzjoni għandhom jinħarġu mis-seba’ u sa mhux aktar tard mis-sittax-il ġurnata tax-xogħol wara tmiem il-perjodu għan-notifiki msemmi fil-paragrafu 2.
      Artikolu 9
      1.   B’deroga mit-tieni subparagrafu ta’ l-Artikolu 11(1) tar-Regolament (KE) Nru 1301/2006, l-Istati Membri għandhom jinnotifikaw lill-Kummissjoni:
      
                  (a)
               
               
                  sa mhux aktar tard mill-31 ta’ Awwissu wara t-tmiem ta’ kull perjodu tal-kwota ta’ tariffa ta’ l-importazzjoni, il-kwantitajiet ta’ prodotti, inklużi prospetti nulli, li għalihom ikunu nħarġu l-liċenzji ta’ l-importazzjoni fil-perjodu preċedenti tal-kwota ta’ tariffa ta’ l-importazzjoni;
               
            
                  (b)
               
               
                  sa mhux aktar tard mill-31 ta’ Ottubru wara t-tmiem ta’ kull perjodu tal-kwota ta’ tariffa ta’ l-importazzjoni, il-kwantitajiet ta’ prodotti, inklużi prospetti nulli, koperti b’liċenzji ta’ l-importazzjoni li ma ntużawx jew li ntużaw biss parzjalment u li jikkorrispondu għad-differenza bejn il-kwantitajiet imniżżla fuq in-naħa ta’ wara tal-liċenzji ta’ l-importazzjoni u l-kwantitajiet li għalihom ikunu nħarġu.
               
            2.   Sa mhux aktar tard mill-31 ta’ Ottubru wara t-tmiem ta’ kull perjodu tal-kwota ta’ tariffa ta’ l-importazzjoni, l-Istati Membri għandhom jinnotifikaw lill-Kummissjoni l-kwantitajiet ta’ prodotti li jkunu ġew irrilaxxati effettivament għaċ-ċirkulazzjoni ħielsa matul il-perjodu preċedenti tal-kwota ta’ tariffa ta’ l-importazzjoni.
      Madankollu, mill-perjodu tal-kwota ta’ tariffa ta’ l-importazzjoni li jibda mill-1 ta’ Lulju 2009, l-Istati Membri għandhom jibagħtu lill-Kummissjoni d-dettalji tal-kwantitajiet ta’ prodotti li tpoġġew fiċ-ċirkulazzjoni ħielsa mill-1 ta’ Lulju 2009 skond l-Artikolu 4 tar-Regolament (KE) Nru 1301/2006.
      3.   Għan-notifiki msemmija fil-paragrafi 1 u 2 ta’ dan l-Artikolu, il-kwantitajiet għandhom jiġu espressi fil-piż tal-prodott f’kilogrammi u għal kull kategorija ta’ prodotti kif indikat fl-Anness V tar-Regolament (KE) Nru 382/2008.
      In-notifiki dwar il-kwantitajiet imsemmija fl-Artikolu 1(3)(a) ta’ dan ir-Regolament għandhom isiru kif indikat fl-Annessi IV, V u VI ta’ dan ir-Regolament.
      Artikolu 10
      Ir-Regolament (KE) Nru 996/97 huwa revokat.
      Referenzi għar-Regolament revokat għandhom jitqiesu bħala referenzi għal dan ir-Regolament u għandhom jinqraw skond it-tabella ta’ korrelazzjoni fl-Anness VIII.
      Artikolu 11
      Dan ir-Regolament għandu jidħol fis-seħħ fl-għaxar ġurnata wara dik tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 30 ta’ Lulju 2008.
         
            
               Ghall-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 146, 20.6.1996, p. 1.
      
         (2)  ĠU L 144, 4.6.1997, p. 6. Ir-Regolament kif emendat l-aħħar bir-Regolament (KE) Nru 962/2007 (ĠU L 213, 15.8.2007, p. 6).
      
         (3)  Ara Anness VII
      
         (4)  ĠU L 114, 26.4.2008, p. 3. Ir-Regolament kif emendat bir-Regolament (KE) Nru 514/2008 (ĠU L 150, 10.6.2008, p. 7).
      
         (5)  ĠU L 115, 29.4.2008, p. 10. Ir-Regolament kif emendat bir-Regolament (KE) Nru 514/2008.
      
         (6)  ĠU L 238, 1.9.2006, p. 13. Ir-Regolament kif emendat bir-Regolament (KE) Nru 289/2007 (ĠU L 78, 17.3.2007, p. 17).
      
         ANNESS I
         Annotazzjonijiet imsemmija fl-Artikolu 2(1)(b)
         
                     —
                  
                  
                     :
                  
                  
                     Bil-Bulgaru
                  
                  
                     :
                  
                  
                     Месести части от диафрагмата (Регламент (ЕО) № 748/2008),
                  
               
                     —
                  
                  
                     :
                  
                  
                     Bl-Ispanjol
                  
                  
                     :
                  
                  
                     Músculos del diafragma y delgados [Reglamento (CE) no 748/2008],
                  
               
                     —
                  
                  
                     :
                  
                  
                     Biċ-Ċek
                  
                  
                     :
                  
                  
                     Okruží a bránice (nařízení (ES) č. 748/2008),
                  
               
                     —
                  
                  
                     :
                  
                  
                     Bid-Daniż
                  
                  
                     :
                  
                  
                     Mellemgulv (forordning (EF) nr. 748/2008),
                  
               
                     —
                  
                  
                     :
                  
                  
                     Bil-Ġermaniż
                  
                  
                     :
                  
                  
                     Saumfleisch (Verordnung (EG) Nr. 748/2008),
                  
               
                     —
                  
                  
                     :
                  
                  
                     Bl-Estonjan
                  
                  
                     :
                  
                  
                     Vahelihase kõõluseline osa (määrus (EÜ) nr 748/2008),
                  
               
                     —
                  
                  
                     :
                  
                  
                     Bil-Grieg
                  
                  
                     :
                  
                  
                     Διάφραγμα [κανονισμός (ΕΚ) αριθ. 748/2008],
                  
               
                     —
                  
                  
                     :
                  
                  
                     Bl-Ingliż
                  
                  
                     :
                  
                  
                     Thin skirt (Regulation (EC) No 748/2008),
                  
               
                     —
                  
                  
                     :
                  
                  
                     Bil-Franċiż
                  
                  
                     :
                  
                  
                     Hampe [règlement (CE) no 748/2008],
                  
               
                     —
                  
                  
                     :
                  
                  
                     Bit-Taljan
                  
                  
                     :
                  
                  
                     Pezzi detti “hampes” [regolamento (CE) n. 748/2008],
                  
               
                     —
                  
                  
                     :
                  
                  
                     Bil-Latvjan
                  
                  
                     :
                  
                  
                     Liellopu diafragmas plānā daļa (Regula (EK) Nr. 748/2008),
                  
               
                     —
                  
                  
                     :
                  
                  
                     Bil-Litwan
                  
                  
                     :
                  
                  
                     Plonoji diafragma (Reglamentas (EB) Nr. 748/2008),
                  
               
                     —
                  
                  
                     :
                  
                  
                     Bl-Ungeriż
                  
                  
                     :
                  
                  
                     Sovány dagadó (748/2008/EK rendelet),
                  
               
                     —
                  
                  
                     :
                  
                  
                     Bil-Malti
                  
                  
                     :
                  
                  
                     Falda rqiqa (Regolament (KE) Nru 748/2008),
                  
               
                     —
                  
                  
                     :
                  
                  
                     Bl-Olandiż
                  
                  
                     :
                  
                  
                     Omloop (Verordening (EG) nr. 748/2008),
                  
               
                     —
                  
                  
                     :
                  
                  
                     Bil-Pollakk
                  
                  
                     :
                  
                  
                     Cienka przepona (Rozporządzenie (WE) nr 748/2008),
                  
               
                     —
                  
                  
                     :
                  
                  
                     Bil-Portugiż
                  
                  
                     :
                  
                  
                     Diafragma [Regulamento (CE) n.o 748/2008],
                  
               
                     —
                  
                  
                     :
                  
                  
                     Bir-Rumen
                  
                  
                     :
                  
                  
                     Fleică [Regulamentul (CE) nr. 748/2008],
                  
               
                     —
                  
                  
                     :
                  
                  
                     Bis-Slovakk
                  
                  
                     :
                  
                  
                     Bránica (Nariadenie (ES) č. 748/2008),
                  
               
                     —
                  
                  
                     :
                  
                  
                     Bis-Sloven
                  
                  
                     :
                  
                  
                     Vampi (Uredba (ES) št. 748/2008),
                  
               
                     —
                  
                  
                     :
                  
                  
                     Bil-Finlandiż
                  
                  
                     :
                  
                  
                     Kuveliha (asetus (EY) N:o 748/2008),
                  
               
                     —
                  
                  
                     :
                  
                  
                     Bl-Iżvediż
                  
                  
                     :
                  
                  
                     Mellangärde (förordning (EG) nr 748/2008),
                  
               
      
         ANNESS II
         
            
         Test ta 'immaġni
         
            1. Esportatur (isem u indirizz)
            2. Nru taċ-Ċertifikat
            ORIĠINALI
            3. Awtorità emittenti
            4. Destinatarju (isem u indirizz)
            5. ĊERTIFIKAT TA’ L-AWTENTIĊITÀ
            ĊANGA U VITELLA
            Falda Rqiqa
            6. Mezz ta’ trasport
            7. Marki, għadd, numru u tip ta’ ppakkjar; deskrizzjoni tal-prodotti
            8. Piż Gross (kg)
            9. Piż Nett (kg)
            10. Piż nett (fi kliem)
            11. ĊERTIFIKAZZJONI MILL-AWTORITÀ EMITTENTI
            Jiena hawnhekk niċċertifika li l-falda rqiqa deskritta f’dan iċ-ċertifikat hija konformi ma’ l-ispeċifikazzjonijiet mogħtija fl-Artikolu 1(5) tar-Regolament tal-Kummissjoni (KE) Nru 748/2008 skond il-limiti stipulati fl-Artikolu 1(3)(a) ta’ dak ir-Regolament u li toriġina fl-Arġentina.
            Post:
            Data: …
            Firma u timbru (jew siġill stampat)
            Trid timtela bl-użu tat-tajprajter jew b’ittri kbar.
         
      
      
         ANNESS III
         LISTA TA’ L-AWTORITAJIET FL-ARĠENTINA AWTORIZZATI LI JOĦORĠU Ċ-ĊERTIFIKATI TA’ L-AWTENTIĊITÀ
         Secretaría de Agricultura, Ganadería, Pesca y Alimentos (SAGPyA):
         għal falda rqiqa li toriġina fl-Arġentina kif speċifikat fl-Artikolu 1(3)(a).
      
      
         ANNESS IV
         Notifika dwar il-liċenzji ta’ l-importazzjoni (maħruġa) – Ir-Regolament (KE) Nru 748/2008
         L-Istat Membru: …
         Applikazzjoni ta’ l-Artikolu 9 tar-Regolament (KE) Nru 748/2008
         Il-kwantitajiet tal-prodotti li għalihom ikunu nħarġu l-liċenzji ta’ l-importazzjoni
         Minn: … sa: …
         
            
         
                     In-nru ta’ l-ordni
                  
                  
                     Il-kategorija jew kategoriji ta’ prodotti (1)
                     
                  
                  
                     Il-kwantità
                     (il-piż tal-prodott f’kilogrammi)
                  
               
                     09.4020
                  
                  
                      
                  
                  
                      
                  
               
            (1)  Il-kategorija jew kategoriji ta’ prodotti kif indikati fl-Anness V għar-Regolament (KE) Nru 382/2008
      
      
         ANNESS V
         Notifika dwar il-liċenzji ta’ l-importazzjoni (kwantitajiet li ma ntużawx) – Ir-Regolament (KE) Nru 748/2008
         L-Istat Membru: …
         Applikazzjoni ta’ l-Artikolu 9 tar-Regolament (KE) Nru 748/2008
         Il-kwantitajiet tal-prodotti li għalihom il-liċenzji ta’ l-importazzjoni ma jkunux intużaw
         Minn: … sa: …
         
            
         
                     In-nru ta’ l-ordni
                  
                  
                     Il-kategorija jew kategoriji ta’ prodotti (1)
                     
                  
                  
                     Il-kwantità li ma ntużatx
                     (il-piż tal-prodott f’kilogrammi)
                  
               
                     09.4020
                  
                  
                      
                  
                  
                      
                  
               
            (1)  Il-kategorija jew kategoriji ta’ prodotti kif indikati fl-Anness V għar-Regolament (KE) Nru 382/2008
      
      
         ANNESS VI
         Notifika dwar il-kwantitajiet ta’ prodotti li tqiegħdu fiċ-ċirkulazzjoni ħielsa – Ir-Regolament (KE) Nru 748/2008
         L-Istat Membru: …
         Applikazzjoni ta’ l-Artikolu 9 tar-Regolament (KE) Nru 748/2008
         Il-kwantitajiet ta’ prodotti li tqiegħdu fiċ-ċirkulazzjoni ħielsa:
         Minn: … sa: … (il-perjodu tal-kwota ta’ tariffa ta’ l-importazzjoni).
         
            
         
                     In-nru ta’ l-ordni
                  
                  
                     Il-kategorija jew kategoriji ta’ prodotti (1)
                     
                  
                  
                     Il-kwantità mqiegħda fiċ-ċirkulazzjoni ħielsa
                     (il-piż tal-prodott f’kilogrammi)
                  
               
                     09.4020
                  
                  
                      
                  
                  
                      
                  
               
            (1)  Il-kategorija jew kategoriji ta’ prodotti kif indikati fl-Anness V għar-Regolament (KE) Nru 382/2008
      
      
         ANNESS VII
         Ir-Regolament revokat bl-emendi suċċessivi tiegħu
         
                     Ir-Regolament tal-Kummissjoni (KE) Nru 996/97
                     (ĠU L 144, 4.6.1997, p. 6)
                  
                  
                      
                  
               
                     Ir-Regolament tal-Kummissjoni (KE) Nru 2048/97
                     (ĠU L 287, 21.10.1997, p. 10)
                  
                  
                     Dwar ir-referenza għar-Regolament (KE) Nru 996/97, l-Artikolu 1 biss
                  
               
                     Ir-Regolament tal-Kummissjoni (KE) Nru 260/98
                     (ĠU L 25, 31.1.1998, p. 42)
                  
                  
                     L-Artikolu 6 biss
                  
               
                     Ir-Regolament tal-Kummissjoni (KE) Nru 1266/98
                     (ĠU L 175, 19.6.1998, p. 9)
                  
                  
                      
                  
               
                     Ir-Regolament tal-Kummissjoni (KE) Nru 649/2003
                     (ĠU L 95, 11.4.2003, p. 13)
                  
                  
                     L-Artikolu 3 biss
                  
               
                     Ir-Regolament tal-Kummissjoni (KE) Nru 1118/2004
                     (ĠU L 217, 17.6.2004, p. 10)
                  
                  
                     L-Artikolu 3 biss
                  
               
                     Ir-Regolament tal-Kummissjoni (KE) Nru 1965/2006
                     (ĠU L 408, 30.12.2006, p. 27)
                  
                  
                     L-Artikolu 3 u l-Anness III biss
                  
               
                     Ir-Regolament tal-Kummissjoni (KE) Nru 568/2007
                     (ĠU L 133, 25.5.2007, p. 15)
                  
                  
                      
                  
               
                     Ir-Regolament tal-Kummissjoni (KE) Nru 962/2007
                     (ĠU L 213, 15.8.2007, p. 6)
                  
                  
                      
                  
               
      
         ANNESS VIII
         Tabella ta’ Korrelazzjoni
         
                     Ir-Regolament (KE) Nru 996/97
                  
                  
                     Dan ir-Regolament
                  
               
                     L-Artikolu 1
                  
                  
                     L-Artikolu 1
                  
               
                     L-Artikolu 2(2)
                  
                  
                     L-Artikolu 2(1)
                  
               
                     L-Artikolu 2(3)
                  
                  
                     L-Artikolu 2(2)
                  
               
                     L-Artikoli 3 sa 8
                  
                  
                     L-Artikoli 3 sa 8
                  
               
                     —
                  
                  
                     L-Artikolu 9
                  
               
                     —
                  
                  
                     L-Artikolu 10
                  
               
                     L-Artikolu 12
                  
                  
                     L-Artikolu 11
                  
               
                     L-Anness I
                  
                  
                     L-Anness II
                  
               
                     L-Anness II
                  
                  
                     L-Anness III
                  
               
                     L-Anness III
                  
                  
                     L-Anness I
                  
               
                     —
                  
                  
                     L-Anness IV
                  
               
                     —
                  
                  
                     L-Anness V
                  
               
                     —
                  
                  
                     L-Anness VI
                  
               
                     —
                  
                  
                     L-Anness VII
                  
               
                     —
                  
                  
                     L-Anness VIII